For at du kan søge om tilskud til energirenovering af din helårsbolig, skal bygningen pr. 1. oktober 2021 være energimærket. Dette krav gælder dog ikke for konvertering til varmepumpe.   Hvis ikke din bygning er energimærket, er der mulighed for, at du kan få et tilskud til at få den energimærket. Tilskuddet er maksimalt 3.000 kr. ud fra en egenbetaling på i alt 6.000-7.000 kr. Der stilles krav om, at du selv lægger ud for energimærkningen fra tidspunktet om ansøgning af tilskud til endelig afgørelse. Dit energimærke må maksimalt være 6 måneder gammelt på tidspunktet for ansøgningen af tilskud til energimærkning. Læs mere om energimærkning her.